《坐忽春暮拟结山游简我兄弟二首 其二》
明代·皇甫汸

闻君闭关处，趺坐学维摩。春色遥相待，流芳惜易过。

逢鸥机事少，攀树隐情多。不税东山驾，投簪意若何。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。